EFTA-TILSYNSMYNDIGHEDENS BESLUTNING Nr. 226/96/KOL af 4. december 1996 der træder i stedet for beslutning nr. 31/94/KOL om supplerende garantier vedrørende Aujeszkys sygdom for svin, der er bestemt for sygdomsfri EFTA-stater eller -regioner som ændret ved beslutning nr. 75/94/KOL for så vidt disse beslutninger angår Norge

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),

under henvisning til den i kapitel I, punkt 1, i bilag I til aftalen om Det Europæiske Økonomiske Samarbejdsområde omhandlede retsakt om veterinærpolitimæssige problemer ved handel inden for Fællesskabet med kvæg og svin (Rådets direktiv 64/432/EØF), særlig artikel 10,

under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra c), og

ud fra følgende betragtninger:

Norge fik ved beslutning nr. 75/94/KOL (1), om ændring af EFTA-Tilsynsmyndighedens beslutning nr. 31/94/KOL (2), supplerende garantier vedrørende Aujeszkys sygdom;

disse beslutninger, omfatter ud over de garantier, der således indrømmes Norge, tilsvarende garantier, der indrømmes Finland og Sverige;

den norske regering har bekræftet, at den faktiske situation, som lå til grund for beslutning nr. 75/94/KOL, om ændring af beslutning nr. 31/94/KOL, er uændret, men har anmodet om, at beslutningerne, for så vidt som de vedrører supplerende garantier til Norge, erstattes af en ny beslutning, som kun omfatter de garantier, der indrømmes Norge, med den begrundelse, at dette er nødvendigt af hensyn til den løsning, der forventes på de igangværende forhandlinger med Den Europæiske Union på veterinærområdet;

en sådan ny beslutning vil ikke på nogen måde ændre den faktiske situation sammenlignet med det, der gælder i henhold til EFTA-Tilsynsmyndighedens beslutning nr. 31/94/KOL, som ændret ved beslutning nr. 75/94/KOL;

der er således intet til hinder for at efterkomme den norske regerings anmodning;

de i denne beslutning fastsatte foranstaltninger er i overensstemmelse med udtalelse fra EFTA-Veterinærudvalget, der bistår EFTA-Tilsynsmyndigheden -

VEDTAGET FØLGENDE BESLUTNING:

1. Beslutning nr. 31/94/KOL, som ændret ved beslutning nr. 75/94/KOL, erstattes af teksten i bilaget, for så vidt disse beslutninger angår Norge.

2. Denne beslutning træder i kraft den 9. december 1996.

3. Denne beslutning er rettet til EFTA-staterne.

4. Kun den engelske udgave af denne beslutning er autentisk.

Udfærdiget i Bruxelles, den 4. december 1996.

På EFTA-Tilsynsmyndighedens vegne

Björn FRIÐFINNSSON

Medlem af Kollegiet

(1) EFT nr. L 247 af 22. 9. 1994, s. 52.

(2) EFT nr. L 138 af 2. 6. 1994, s. 43.

BILAG

»1. Avlssvin, der kommer fra andre EFTA-stater eller EF-medlemsstater eller -regioner og er bestemt for EFTA-stater eller -regioner, hvor vaccination mod Aujeszkys sygdom ikke er tilladt, jf. listen i bilag I, skal opfylde følgende betingelser:

1.1. Aujeszkys sygdom skal være anmeldelsespligtig i EFTA-oprindelsesstaten og EF-oprindelsesmedlemsstaten

1.2. der må ikke være konstateret kliniske, patologiske eller serologiske tegn på Aujeszkys sygdom i oprindelsesbesætningen i de sidste tolv måneder

1.3. hvis oprindelsesbesætningen er blevet vaccineret mod Aujeszkys sygdom, må der kun være benyttet 1 g1 deleteret vaccine i de sidste tolv måneder

1.4. svinene skal være holdt i isolation i anlæg, der er godkendt af den kompetente myndighed, således at der hverken har været mulighed for direkte eller indirekte kontakt med andre svin i mindst 30 dage inden flytning

1.5. svinene må ikke være vaccineret

1.6. svinene skal med negativt resultat have undergået en Elisa for g1-antistoffer i overensstemmelse med bilag II til nærværende beslutning på sera, der er taget mindst 21 dage efter, at dyrene er anbragt i isolation. Alle andre isolerede dyr skal også have reageret negativt på denne prøve. Når det gælder svin på over fire måneder, skal Elisa til påvisning af »hel virus« anvendes

1.7. svinene skal have opholdt sig i oprindelsesbesætningen siden fødslen eller have opholdt sig i afsendelsesbesætningen i tre måneder og i andre besætninger med tilsvarende status siden fødslen.

1.8. svinene må ikke komme i kontakt med svin, der ikke opfylder betingelserne i punkt 1.1 til 1.7, under transporten fra oprindelsesstedet til bestemmelsesbedriften.

2. Svin, der kommer fra EFTA-stater eller EF-medlemsstater eller -regioner og er bestemt for EFTA-stater eller -regioner, hvor vaccination mod Aujeszkys sygdom ikke er tilladt, jf. listen i bilag I, skal opfylde følgende betingelser:

2.1. Aujeszkys sygdom skal være anmeldelsespligtig i EFTA-oprindelsesstaten og EF-oprindelsesmedlemsstaten

2.2. der må ikke være konstateret kliniske, patologiske eller serologiske tegn på Aujeszkys sygdom i oprindelsesbesætningen i de sidste tolv måneder

2.3. svinene må ikke være vaccineret

2.4. det er ikke nødvendigt at udføre prøver inden flytningen, hvis oprindelsesbesætningen indgår i et officielt overvågningsprogram, hvor mindst 15 % af avlsdyrene (eller 25 dyr, hvis dette tal er større) undersøges hvert år. Prøven skal opsplittes i mindst tre nogenlunde lige store dele med et interval på mindst to måneder; i sådanne besætninger må der kun indsættes dyr fra besætninger med tilsvarende eller højere status, og der må ikke være konstateret kliniske tilfælde af Aujeszkys sygdom inden for 2 km omkring oprindelsesbesætningen i de foregående 60 dage

2.5. hvis oprindelsesbesætningen ikke indgår i et overvågningsprogram, skal svinene være isoleret inden flytning, og der skal være taget prøver af svinene i overensstemmelse med bilag III senest ti dage inden flytning, og de skal have undergået en prøve i overensstemmelse med bilag II. Alle undersøgte dyr skal have bestået prøven

2.6. svinene skal have opholdt sig i oprindelsesbesætningen siden fødslen eller have opholdt sig i oprindelsesbesætningen i tre måneder og i besætninger med tilsvarende status siden fødslen

2.7. svinene må ikke komme i kontakt med svin, der ikke opfylder betingelserne i punkt 2.1 til 2.6, under transporten fra oprindelsesstedet til bestemmelsesbedriften.

3. De i stk. 2 omhandlede dyr skal transporteres direkte til bestemmelsesbedriften og skal forblive der indtil slagtningstidspunktet, medmindre den kompetente myndighed i EFTA-bestemmelsesstaten giver anden tilladelse. Den kompetente myndighed i EFTA-bestemmelsesstaten kan kræve, at svinene føres direkte til slagtning.

4. Slagtesvin, der kommer fra andre EFTA-stater eller EF-medlemsstater, eller -regioner og er bestemt for EFTA-stater eller -regioner, jf. listen i bilag I, skal opfylde følgende betingelser:

4.1. svinene skal transporteres direkte til slagteriet på bestemmelsesstedet

4.2. hvis svinene er vaccineret, må der kun være benyttet 1 g1 deleteret vaccine

4.3. der må ikke være konstateret kliniske, patologiske eller serologiske tegn på Aujeszkys sygdom i oprindelsesbesætningen i de sidste tre måneder

4.4. dyrene skal have opholdt sig i oprindelsesbesætningen i de foregående 60 dage eller siden fødslen

4.5. Aujeszkys sygdom skal være anmeldelsespligtig i EFTA-oprindelsesstaten eller EF-oprindelsesmedlemsstaten

4.6. svinene må ikke komme i kontakt med svin, der ikke opfylder betingelserne i punkt 4.1 til 4.5, under transporten fra oprindelsesstedet til slagteriet.

5. Sundhedscertifikatet, der betegnes som model III i bilag F til kvæg- og svineretsakten, skal indeholde følgende angivelser for svin, der er bestemt til en EFTA-stat eller -region, jf. listen i bilag I, og kommer fra en EFTA-stat eller EF-medlemsstat eller -region:

»svin, der opfylder betingelserne i EFTA-Tilsynsmyndighedens beslutning nr. 226/96/KOL om Aujeszkys sygdom. For avlssvin er Elisa til påvisning af hel virus/Elisa til påvisning af g1 antistoffer benyttet som prøve (det ikke gældende overstreges)«.

6. Betingelserne i punkt 1 til 5 gælder ikke for indførsel af svin til en EFTA-stat eller -region, jf. listen i bilag I, fra en EFTA-stat eller EF-medlemsstat eller -region, for hvis vedkommende der i henhold til artikel 10 i kvæg- og svineretsakten er givet supplerende garantier svarende til dem, der er fastsat i nærværende beslutning.

7. En EFTA-stat, der er opført i bilag I, skal forelægge årlige rapporter over overvågningen og resultaterne vedrørende Aujeszkys sygdom. Denne rapport skal forelægges EFTA-Tilsynsmyndigheden senest den 1. april det efterfølgende år.

BILAG I

Regioner, der er fri for Aujeszkys sygdom, og som ikke tillader vaccination

Norge: Alle regioner

BILAG II

Protokol for enzym-kæde-immunitet-måling (Elisa) til påvisning af antistoffer mod Aujeszky-virus-glycoprotein 1 (ADV-g1) i serum

1. Institutterne i punkt 2, litra d), evaluerer Elisa g1-prøver og -prøvesæt ud fra kriterierne i punkt 2, litra a), b) og c). Den kompetente myndighed i de enkelte EFTA-stater sørger for, at kun Elisa g1-prøvesæt, der opfylder disse standarder registreres. Undersøgelserne i punkt 2, litra a) og b), skal gennemføres, inden prøven godkendes, og hver batch skal derefter mindst underkastes undersøgelsen i punkt 2, litra c).

2. Prøvens standardisering, følsomhed og specificitet

a) Prøven skal være så følsom, at følgende EF-referencesera (1) giver positivt resultat:

- EF-referenceserum ADV1 i ottefoldsfortynding

- EF-referenceserum ADV-g1 A

- EF-referenceserum ADV-g1 B

- EF-referenceserum ADV-g1 C

- EF-referenceserum ADV-g1 D

- EF-referenceserum ADV-g1 E

- EF-referenceserum ADV-g1 F.

b) Prøven skal være så specifik, at følgende referencesera giver negativt resultat:

- EF-referenceserum ADV-g1 G

- EF-referenceserum ADV-g1 H

- EF-referenceserum ADV-g1 J

- EF-referenceserum ADV-g1 K

- EF-referenceserum ADV-g1 L

- EF-referenceserum ADV-g1 M

- EF-referenceserum ADV-g1 N

- EF-referenceserum ADV-g1 O

- EF-referenceserum ADV-g1 P

- EF-referenceserum ADV-g1 Q.

c) Ved batchkontrollen skal EF-referenceserum ADV1 give positivt resultat i en ottefoldsfortynding, og EF-referenceserum ADV-g1 K skal give negativt resultat.

(1) Som fastsat i »Betænkning fra Den Videnskabelige Veterinærkomités underudvalg for Aujeszkys sygdom« reference nr. VI/2556/92-EN (PVET/EN/1374), som fås hos EFTA-Tilsynsmyndigheden.

d) Nedennævnte institutter er desuden ansvarlige for at kontrollere Elisa-metodens kvalitet i de enkelte EFTA-stater og producere og standardisere nationale referencesera i overensstemmelse med EF-referencesera.

1. Veterinærinstituttet, Oslo, Norge.

e) EF-referenceseraene leveres af de institutter, der er nævnt ovenfor i nr. 2, litra d).

BILAG III

>TABELPOSITION>